รัฐบาลไทย-ข่าวทำเนียบรัฐบาล-มท.1 เปิดงาน Thailand’s Best Local Product ตลาดคลองผดุงกรุงเกษม มหาดไทยจัดยิ่งใหญ่ 3 เดือนเต็ม ขอเชิญพี่น้องประชาชนอุดหนุนสินค้าภูมิปัญญาไทย ผลิตภัณฑ์ดีเด่นทั่วประเทศ
วันศุกร์ที่ 5 พฤษภาคม 2560
มท.1 เปิดงาน Thailand’s Best Local Product ตลาดคลองผดุงกรุงเกษม มหาดไทยจัดยิ่งใหญ่ 3 เดือนเต็ม ขอเชิญพี่น้องประชาชนอุดหนุนสินค้าภูมิปัญญาไทย ผลิตภัณฑ์ดีเด่นทั่วประเทศ
มท.1 เปิดงาน Thailand’s Best Local Product ตลาดคลองผดุงกรุงเกษม มหาดไทยจัดยิ่งใหญ่ 3 เดือนเต็ม ขอเชิญพี่น้องประชาชนอุดหนุนสินค้าภูมิปัญญาไทย ผลิตภัณฑ์ดีเด่นทั่วประเทศ
วันนี้ (4 พ.ค. 60) เวลา 17.00 น. ณ ตลาดคลองผดุงกรุงเกษม บริเวณข้างทําเนียบรัฐบาล พลเอกอนุพงษ์
เผ่าจินดา รัฐมนตรีว่าการกระทรวงมหาดไทย เป็นประธานเปิดงาน“Thailand’s Best Local Productสุดยอดสินค้าหลากหลายทั่วไทย หาได้ในที่เดียว”จัดขึ้นโดยกรมการพัฒนาชุมชน กระทรวงมหาดไทย โดยมี นายสุธี มากบุญ รัฐมนตรีช่วยว่าการกระทรวงมหาดไทย ผู้บริหารระดับสูงกระทรวงมหาดไทยCEOบริษัทเอกชน คณะกรรมการดําเนินโครงการตลาดคลองผดุงกรุงเกษม และแขกผู้มีเกียรติเข้าร่วมงานเป็นจํานวนมาก
โอกาสนี้ นายอภิชาติ โตดิลกเวชช์ อธิบดีกรมการพัฒนาชุมชน ได้กล่าวรายงานวัตถุประสงค์ของการจัดงาน
ในครั้งนี้ จัดขึ้นเพื่อแสดงและจําหน่ายสุดยอดสินค้าของกลุ่มจังหวัด/จังหวัด และผลิตภัณฑ์ของบริษัทประชารัฐรักสามัคคีจังหวัดโดยการจัดงานมีขึ้นระหว่างวันที่4 พฤษภาคม-24 กรกฎาคม 2560 เป็นเวลา3 เดือนเต็ม โดยมีผู้ประกอบการและเกษตรกรมากกว่า 800 ราย นําผลิตภัณฑ์ที่เด่นที่สุดในแต่ละจังหวัดเข้าร่วมงาน สําหรับการจัดแสดงและจําหน่ายผลิตภัณฑ์ชุมชน จะมีกิจกรรมไฮไลท์ภายในงาน3ส่วน ประกอบด้วย1.ผลิตภัณฑ์ชุมชนบริษัทประชารัฐรักสามัคคีจังหวัดและบริษัทเครือข่ายมากกว่า100ราย โดยจะนําสินค้าชุมชนที่ได้ไปส่งเสริมและพัฒนาให้เกิดมูลค่าเพิ่มขึ้นทั่วประเทศมาจัดแสดงและจําหน่ายไม่ซ้ํากัน2.ผลิตภัณฑ์เด่นและผลผลิตทางการเกษตรของกลุ่มจังหวัดทั่วประเทศรวม600ราย โดยคัดเลือกสินค้าเด่นและผลผลิตทางการเกษตรในพื้นที่มาจําหน่าย และ3. อาหารชวนชิมซึ่งเป็นอาหารและเครื่องดื่มที่มีชื่อของจังหวัดต่างๆ รวม180ราย โดยคัดเลือกอาหารชวนชิมที่เป็นร้านดังของจังหวัดมาจําหน่าย โดยการจัดงานในแต่ละเดือนจะมีธีมงานที่แตกต่างกัน คือ วันที่ 4 - 27 พฤษภาคม“Forward Greater Innovation”นําเสนอผลิตภัณฑ์แปรรูปที่มีนวัตกรรม อาทิ เครื่องจักสาน ผ้า และอาหารไทย วันที่ 1-24 มิถุนายน“Healthy Nature”นําเสนอผลิตภัณฑ์เกษตรปลอดภัย อาทิ ข้าวไทย ผัก ผลไม้ และวันที่ 1-24 กรกฎาคม“Local Tourism”เสนอผลิตภัณฑ์จากหมู่บ้านท่องเที่ยวโดยชุมชน เป็นต้น
จากนั้นพลเอกอนุพงษ์ เผ่าจินดา รัฐมนตรีว่าการกระทรวงมหาดไทย ได้เป็นประธานเปิดงาน“Thailand’s Best Local Productสุดยอดสินค้าหลากหลายทั่วไทย หาได้ในที่เดียว”โดยกล่าวว่าตลาดคลองผดุงกรุงเกษม
เป็นตลาดที่เปิดโอกาสให้เกษตรกรและผู้ประกอบการได้มีแหล่งจําหน่ายผลิตภัณฑ์ และเป็นตลาดต้นแบบ ที่ถือว่าเป็นการขยายผลสู่ตลาดนัดชุมชน 4.0 โดยมุ่งหวังให้เป็นพื้นที่ในการสร้างรายได้ให้ประชาชนจําหน่ายสินค้าคุณภาพสู่ผู้บริโภคโดยตรงในราคายุติธรรม และเป็นการสร้างทางเลือกการเข้าถึงบริการของรัฐ โดยมีการบูรณาการร่วมกันของหน่วยงานต่างๆในการขับเคลื่อนโครงการฯ และที่ผ่านมาการดําเนินงานของตลาดคลองผดุงกรุงเกษม ส่วนราชการต่างๆ ได้ผลัดเปลี่ยนหมุนเวียนกันเป็นเจ้าภาพในการจัดแสดงและจําหน่ายสินค้า ซึ่งกระทรวงมหาดไทยได้รับมอบหมายให้เป็นเจ้าภาพหลักในการจัดตลาดคลองผดุงกรุงเกษม จํานวน 3 เดือน ระหว่างเดือนพฤษภาคม ถึงเดือนกรกฎาคม 2560 และการจัดงานครั้งนี้เป็นการรวมสินค้าโดดเด่นที่เป็นอัตลักษณ์อันทรงคุณค่าจากภูมิปัญญาไทยในทั่วทุกพื้นที่มาจัดแสดงและจําหน่ายอย่างยิ่งใหญ่ และตลอดระยะเวลา ๓ เดือนนี้ ผู้เข้าเยี่ยมชมงานจะได้พบกับความหลากหลายของสินค้าที่ผลิตด้วยฝีมือคนไทยที่มีความโดดเด่นนํามาจําหน่ายให้เลือกซื้อหากันอย่างจุใจและคุ้มราคา
สําหรับการจัดงานครั้งนี้ ได้รับความร่วมมือเป็นอย่างดีจากบริษัท ประชารัฐรักสามัคคี (ประเทศไทย) จํากัด และเครือข่าย นําสินค้าซึ่งได้เข้าไปส่งเสริมในแต่ละพื้นที่มาจัดแสดงและจําหน่ายอีกด้วย นับเป็นการส่งเสริมสนับสนุนตามนโยบายรัฐบาลในการสร้างอาชีพสร้างรายได้นําไปสู่คุณภาพชีวิตที่ดี ก่อให้เกิดการขยายตัวของเศรษฐกิจฐานราก สามารถพัฒนาระบบเศรษฐกิจไทยให้เข้มแข็งมั่นคง และยั่งยืน โอกาสนี้ กระทรวงมหาดไทย จึงขอเชิญชวนพี่น้องประชาชนได้มาเยี่ยมชมงานและอุดหนุนสุดยอดสินค้าซึ่งเป็นผลิตภัณฑ์ที่ผ่านการคัดสรรผลิตภัณฑ์ดีเด่นที่สุดทั่วประเทศ ในงาน“Thailand’s Best Local Productสุดยอดสินค้า หลากหลายทั่วไทย หาได้ในที่เดียว”ระหว่างวันที่4พฤษภาคม– 24กรกฎาคม พ.ศ.2560ณ ตลาดคลองผดุงกรุงเกษม บริเวณข้างทําเนียบรัฐบาลซึ่งจะเป็นการช่วยกระตุ้นให้เกิดการขยายตัวของเศรษฐกิจฐานรากกลับไปสู่ชุมชนต่อไป.
ครั้งที่68/2560